**Maddə 68. Əlavə məlumat nişanları**

***I.*** Əlavə məlumat nişanları (lövhəciklər) birlikdə tətbiq olunduğu nişanların təsirini dəqiqləşdirir və ya məhdudlaşdırırlar.

***II.*** Lövhəciklər birlikdə tətbiq olunduqları yol nişanının bilavasitə altında yerləşdirilirlər. Yolun hərəkət hissəsinin qırağında və ya səkinin üstündə asıldıqda, 7.2.2-7.2.4 ,   7.13 əlavə məl umat nişanları yol nişanlarının yan tərəfində yerləşdirilir.